A Bizottság 548/2000/EK rendelete

(2000. március 14.)

a 2092/91/EGK tanácsi rendeletben a harmadik országokból származó behozatalra előírt szabályozás végrehajtására vonatkozó részletes szabályok megállapításáról szóló 94/92/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 331/2000/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2], és különösen annak 11. cikke (1) bekezdésére,

mivel:

(1) A 2092/91/EGK rendelet 11. cikkének (1) bekezdése úgy rendelkezik, hogy a harmadik országokból importált termékeket csak abban az esetben lehet forgalmazni, ha olyan harmadik országból származnak, amely szerepel a 2092/91/EGK rendelet 11. cikkének (2) bekezdésében megállapított feltételek szerint összeállított jegyzékben. Ezt a jegyzéket a legutóbb az 1367/98/EK rendelettel [3] módosított 94/92/EGK bizottsági rendelet [4] melléklete tartalmazza.

(2) A Cseh Köztársaság a 2092/91/EGK rendelet 11. cikkének (1) bekezdésében előírt jegyzékbe történő felvételét kérte a Bizottságtól, és benyújtotta a 94/92/EGK rendelet 2. cikkének (2) bekezdése alapján szükséges adatokat.

(3) Ezeknek az adatoknak a vizsgálata és az ezt követően a Cseh Köztársaság hatóságaival folytatott megbeszélések alapján megállapítást nyert, hogy a Cseh Köztársaságban a termelést és ellenőrzést szabályozó előírások egyenértékűek a 2092/91/EGK rendeletben meghatározottakkal.

(4) Argentínának, Ausztráliának, Magyarországnak és Izraelnek a 2092/91/EGK rendelet 11. cikke (1) bekezdésében előírt jegyzékben történő feltüntetése 2000. június 30-ig érvényes, ezért a feltüntetés érvényességi idejét az importtevékenység további folytatásának lehetővé tétele érdekében egy újabb időtartamra meg kell hosszabbítani. Izrael és Argentína esetében az érvényességi idő meghosszabbításáról az ezen országokban végzett, illetve tervbe vett helyszíni vizsgálatok tükrében fognak döntést hozni.

(5) A magyar hatóságok tájékoztatást adtak a magyar ellenőrző szervezet, a Biokultúra névváltoztatásáról, amelyet a mellékletbe fel kell venni.

(6) Ausztrália, Izrael és Svájc tekintetében néhány adatot frissíteni kell.

(7) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,

ELFOGADTA EZT A RENDELETET:

1. cikk

A 94/92/EGK rendelet melléklete az e rendelet mellékletében foglaltak szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2000. március 14-én.

a Bizottság részéről

Franz Fischler

a Bizottság tagja

[1] HL L 48., 2000.2.19., 1. o.

[2] HL L 198., 1991.7.22., 1. o.

[3] HL L 185., 1998.6.30., 11. o.

[4] HL L 11., 1992.1.17., 14. o.

--------------------------------------------------

MELLÉKLET

1. Az Ausztráliára vonatkozó rész után a melléklet a következő résszel egészül ki:

"CSEH KÖZTÁRSASÁG

1. Termékkategóriák:

a) feldolgozatlan növényi termékek a 2092/91/EGK rendelet 1. cikke (1) bekezdésének a) pontja értelmében;

b) alapvetően egy vagy több növényi eredetű összetevőből álló, a 2092/91/EGK rendelet 1. cikke (1) bekezdésének b) pontja szerinti élelmiszerek.

2. Származás: az 1. a) kategória termékeit és az 1. b) kategóriába tartozó termékek ökológiai termeléssel előállított összetevőit a Cseh Köztársaságban állították elő.

3. Ellenőrző szervezet: KEZ o.p.s.

4. Tanúsítványt kibocsátó szervezetek:

- Strukturális Politikai és Környezetvédelmi Hivatal (Ministry of Agriculture)

- KEZ o.p.s.

5. A jegyzékben való feltüntetés érvényességének határideje: 2003.6.30."

2. Az Argentínára, Ausztráliára, Magyarországra és Izraelre vonatkozó szövegrészek 5. pontja helyébe a következő szöveg lép:

"5. A jegyzékben való feltüntetés érvényességének határideje: 2003.6.30."

3. A Magyarországra vonatkozó szövegrész 3. és 4. pontja helyébe a következő szöveg lép:

"3. Ellenőrző szervezet: Biokontroll Hungária Közhasznú Társaság (Biokontroll Hungária kht) és Skal

4. Tanúsítványt kibocsátó szervezetek: Biokontroll Hungária Közhasznú Társaság és Skal (magyarországi irodája)"

4. Az Ausztráliára vonatkozó szövegrész 3. pontjában az ellenőrző szervezet neve – "Australian Quarantine and Inspection Service (AQIS)" – helyébe a következő megnevezés lép:"Australian Quarantine and Inspection Service (AQIS) (Department of Agriculture, Fisheries and Forestry)"

5. Az Izraelre vonatkozó szövegrész 3. pontja helyébe a következő szöveg lép:

"3. Ellenőrző szervezet: Plant Protection and Inspection Services (PPIS) (Ministry of Agriculture and Rural Development)."

6. A Svájcra vonatkozó szövegrész 3. pontja helyébe a következő szöveg lép:

"3. Ellenőrző szervezetek: Institut für Marktökologie (IMO), bio.inspecta AG és Schweizerische Vereinigung für Qualitäts und Management-Systeme (SQS)"

--------------------------------------------------